title: Regolament ta' Implimentazzjoni tal-Kummissjoni (UE) Nru 974/2014 tal- 11 ta' Settembru 2014 li jistabbilixxi l-metodu rifrattometru biex jitkejjel residwu xott solubbli fi prodotti proċessati minn frott u ħaxix għall-finijiet tal-klassifikazzjoni tagħhom fin-Nomenklatura Magħquda

text:
               16.9.2014

               MT

               Il-Ġurnal Uffiċjali tal-Unjoni Ewropea

               L 274/6

         REGOLAMENT TA' IMPLIMENTAZZJONI TAL-KUMMISSJONI (UE) Nru 974/2014
   tal-11 ta' Settembru 2014
   li jistabbilixxi l-metodu rifrattometru biex jitkejjel residwu xott solubbli fi prodotti proċessati minn frott u ħaxix għall-finijiet tal-klassifikazzjoni tagħhom fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
   Billi:

               (1)

               Ir-Regolament (KEE) Nru 2658/87 stabbilixxa nomenklatura tal-oġġetti, minn hawn 'il quddiem imsejħa bħala n-“Nomenklatura Magħquda” jew “NM”, li hija stabbilita fl-Anness I għal dak ir-Regolament.

               (2)

               Ir-Regolament tal-Kummissjoni (KEE) Nru 558/93 (2) stabbilixxa l-metodu rifrattometru li għandu jintuża biex jitkejjel il-kontenut ta' zokkor fi prodotti pproċessati minn frott u ħxejjex għall-finijiet tan-nota Addizzjonali 1 tal-Kapitolu 8 tan-NM u fin-noti Addizzjonali 2 u 6 tal-Kapitolu 20 tan-NM.

               (3)

               Ir-Regolament (KEE) Nru 558/93 kien tħassar mill-acquis attiv mill-Kummissjoni fil-Komunikazzjoni 2009/C 30/04 (3) tagħha.

               (4)

               Għalkemm ir-Regolament (KEE) Nru 558/93 kien tħassar mill-acquis attiv, il-metodu rifrattometru għadu meħtieġ għal laboratorji doganali fl-Istati Membri bħala għodda importanti u insostitwibbli biex jiġi ddeterminat il-kontenut ta' diversi zokkrijiet imfisser bħala sukrożju tal-prodotti tal-Kapitoli 8 u 20 tan-NM.

               (5)

               Sabiex jiġi żgurat li l-awtoritajiet doganali japplikaw approċċ uniformi għall-finijiet tal-klassifikazzjoni doganali, huwa meħtieġ li jiġi stabbilit metodu biex jitkejjel il-kontenut ta' residwu xott solubbli fi prodotti proċessati minn frott u ħaxix.

               (6)

               Għal dan l-għan huwa xieraq li jintuża l-metodu rifrattometru ispirat mill-metodu stabbilit fir-Regolament (KEE) Nru 558/93 filwaqt li titqis l-esperjenza miksuba minn avvanz teknoloġiku fit-teknika tal-laboratorju u l-esperjenza xjentifika akkumulata.

               (7)

               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,

         ADOTTAT DAN IR-REGOLAMENT:
   Artikolu 1
   Il-metodu tal-kejl tar-residwu xott solubbli fi prodotti proċessati minn frott u ħaxix li jiġi użat biex jiġi ddeterminat il-kontenut taz-zokkor espress bħala sukrożju fil-prodotti fil-Kapitoli 8 u 20 tan-Nomenklatura Magħquda għall-finijiet tal-klassifikazzjoni tagħhom fin-Nomenklatura Magħquda huwa stabbilit fl-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fl-20 jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta' Settembru 2014.

            Għall-Kummissjoni,

            F'isem il-President,

         Algirdas ŠEMETA

            Membru tal-Kummissjoni

      (1)  ĠU L 256, 7.9.1987, p. 1.

      (2)  Ir-Regolament tal-Kummissjoni (KEE) Nru 558/93 tal-10 ta' Marzu 1993 dwar il-metodu rifrattometru biex jitkejjel residwu xott solubbli fi prodotti proċessati minn frott u ħaxix, li jħassar ir-Regolament (KEE) Nru 543/86 u li jemenda l-Anness I tar-Regolament tal-Kunsill (KEE) Nru 2658/87 (ĠU L 58, 11.3.1993, p. 50).

      (3)  Komunikazzjoni mill-Kummissjoni li tistabbilixxi rikonoxximent formali li ċertu numru ta' atti ta' liġi Komunitarja fil-qasam tal-agrikoltura m'għadhomx jgħoddu (ĠU C 30, 6.2.2009, p. 18).

      ANNESS
      METODU TA' KEJL TA' RESIDWU XOTT SOLUBBLI FI PRODOTTI PROĊESSATI MINN FROTT U ĦAXIX PERMEZZ TAR-RIFRATTOMETRIJA
      (DETERMINAZZJONI TAL-VALUR BRIX)
      1.   DEFINIZZJONI
      Il-kontenut ta' residwu xott solubbli (il-valur Brix, stabbilit bir-rifrattometrija) ifisser il-perċentwali ta' piż ta' sukrożju f'soluzzjoni milwiema ta' sukrożju li, skont ċerti kundizzjonijiet, għandu l-istess indiċi refrattiv bħall-prodott analizzat.
      2.   APPARAT
      It-tip ewlieni ta' apparat li jintuża huwa Rifrattometru tat-tip Abbe. Inkella, huwa permess ukoll l-użu ta' rifrattometru diġitali.
      Dan l-apparat għandu jippermetti li l-perċentwali ta' piż ta' sukrożju jiġi stabbilit sal-eqreb ± 0,1 %.
      Ir-rifrattometru jrid jiġi kkalibrat b'temperatura ta' 20 °C minn sistema li tippermetti l-aġġustament tat-temperatura taċ-ċellola tal-kejl minn + 15 °C sa + 25 °C bi preċiżjoni ta' ± 0,5 °C.
      L-istruzzjonijiet għat-tħaddim ta' dan l-apparat, u partikolarment dawk li għandhom x'jaqsmu mall-kalibrazzjoni u provenjenza ta' dawl, għandhom jiġu strettament osservati.
      3.   METODU
      3.1.   Preparazzjoni tal-kampjun

      3.1.1.   Prodotti likwidi

      Ħawwad b'attenzjoni u pproċedi għad-determinazzjoni.
      3.1.2.   Prodotti semi-densi, purées, meraq tal-frott b'sustanza ssospenduta

      Ħawwad b'attenzjoni kampjun medju tal-laboratorju u mbagħad omoġenizza.
      Saffi parti mill-kampjun minn garża xotta mitwija f'erbgħa, neħħi l-ewwel qtar u pproċedi għad-determinazzjoni fuq il-filtrat.
      3.1.3.   Prodotti densi (ġamm u ġeli)

      Jekk il-prodott li ġa ġie omoġenizzat ma jistax jintuża direttament, iżen 40 g tal-prodott sal-eqreb 0,01 g fi flixkun li jesa' 250 ml u żid 100 ml ilma distillat.
      Għalli bil-mod għal żewġ jew tlett minuti, u ħawwad b'virga tal-ħġieġ.
      Berred, ferra l-kontenut tal-flixkun ġo reċipjent miżun adattat u uża l-ilma ddistillat bħala likwidu biex tifflaxxja, żid l-ilma distillat sabiex tikseb madwar 200 g ta' prodott, iżnu sal-eqreb 0,01 g, u ħawwad it-taħlita sewwa.
      Ħalliha toqgħod għal 20 minuta, imbagħad saffiha minn filter mitwi jew lenbut tat-tip Buechner. Agħmel valutazzjoni fuq il-filtrat.
      3.1.4.   Prodotti ffriżati

      Ħalli l-friża tinżel u neħħi l-għadam jew iż-żerriegħa u l-qlub.
      Ħallat il-prodott mal-likwidu li jkun ħareg minnu waqt li nħallet il-friża u kompli kif spjegat fil-punti 3.1.2 u 3.1.3 rispettivament.
      3.1.5.   Prodotti xotti jew prodotti li jkollhom fihom frott sħiħ jew biċċiet ta' frott

      Qattal-kampjun tal-laboratorju — jew parti minnu — f'biċċiet żgħar, neħħi l-għadam jew iż-żerriegħa u l-qlub u ħallat b'attenzjoni.
      Iżen 10 sa 20 g tal-prodott sal-eqreb 0,01 g ġo flixkun.
      Żid l-ilma distillat daqs ħames darbiet il-piż tal-prodott.
      Saħħan banjumarija għal 30 minuta waqt li kultant tħawwad b'virga tal-ħġieġ.
      Meta jibred, kompli kif deskritt fil-punt 3.1.3.
      3.1.6.   Prodotti li jkollhom fihom l-alkoħol

      Iżen madwar 100 g ta' kampjun sal-eqreb 0,01 g fi flixkun miżun.
      Poġġi l-flixkun ġo banjumarija għal 30 minuta, kultant ħawwad b'virga tal-ħġieġ, u żid ilma distillat jekk ikun meħtieg.
      Fejn il-kontenut tal-alkoħol jeċċedi madwar 5 % tal-massa żid aktar ilma distillat u erġa' saħħan fil-banju tal-ilma mgħolli għal 45 minuta.
      Wara li jibred iżen il-kontenut finali tar-reċipjent, saffi jekk meħtieg, u kompli bil-valutazzjoni.
      3.2.   Valutazzjoni

      Il-prinċipju huwa t-tnaqqis tal-kontenut ta' residwu xott solubbli ta' prodott mill-indiċi refrattiv tiegħu.
      It-temperatura tal-kejl għandha tkun ta' bejn 15 u 25 °C.
      Bl-użu ta' rifrattometru diġitali t-temperatura għandha tkun ta' 20 °C.
      Wassal il-kampjun sat-temperatura tal-qies billi tgħaddas il-kontenitur ġo banju tal-ilma fit-temperatura rikjesta.
      Poġġi kampjun żgħir fuq il-priżma t'isfel tar-refrattometru, filwaqt li b'attenzjoni żgura li l-kampjun jgħatti l-wiċċ tal-ħġieġa b'uniformità meta l-priżmi jintrassu ma' xulxin.
      Kejjel skont l-istruzzjonijiet operattivi għall-apparat użat.
      Aqra l-perċentwali tal-piż tas-sukrożju sal-eqreb 0,1 %.
      Agħmel mill-anqas żewg valutazzjonijiet fuq l-istess kampjun preparat.
      4.   ESPRESSJONI TAR-RIŻULTATI

         Kalkolazzjoni u formola

      Il-kontenut ta' residwu xott solubbli tal-prodott huwa espress kull 100 gramma tal-prodott (g/100 g). Dan huwa ekwivalenti għal valur fi °Brix.
      Il-kontenut ta' residwu xott solubbli għandu jiġi kkalkulat kif ġej:
      Il-perċentwali ta' kontenut ta' sukrożju indikat bir-rifrattometrija jintuża direttament.
      Jekk il-qari tal-kejl isir f'temperatura li ma tkunx + 20 °C, ikkoreġi kif indikat fit-tabella annessa.
      Jekk il-kejl ikun sar fuq soluzzjoni miżjuda, il-kontenut ta' residwu xott solubbli (M) jigi kalkolat billi tintuża l-formula segwenti:

         M' ikun il-piż (fi grammi) ta' residwu xott solubbli kull 100 g ta' prodott indikat mir-rifrattometru u E il-piż (fi grammi) ta' prodott kull 100 g ta' soluzzjoni.
      Ir-riżultat ta' dak il-kalkolu għandu jingħata sa post deċimali wieħed (± 0,1 °Brix).

         Tabella 1

         Korrezzjonijiet meta l-valutazzjoni ssir f'temperatura li ma tkunx ta' 20 °C

                  Temperatura °C

                  Sukrożju fi grammi għal kull 100 gramma tal-prodott

                  5

                  10

                  15

                  20

                  30

                  40

                  50

                  60

                  70

                  75

                  Naqqas

                  15

                  0,25

                  0,27

                  0,31

                  0,31

                  0,34

                  0,35

                  0,36

                  0,37

                  0,36

                  0,36

                  16

                  0,21

                  0,23

                  0,27

                  0,27

                  0,29

                  0,31

                  0,31

                  0,32

                  0,31

                  0,23

                  17

                  0,16

                  0,18

                  0,20

                  0,20

                  0,22

                  0,23

                  0,23

                  0,23

                  0,20

                  0,17

                  18

                  0,11

                  0,12

                  0,14

                  0,15

                  0,16

                  0,16

                  0,15

                  0,12

                  0,12

                  0,09

                  19

                  0,06

                  0,07

                  0,08

                  0,08

                  0,08

                  0,09

                  0,09

                  0,08

                  0,07

                  0,05

                  Żid

                  21

                  0,06

                  0,07

                  0,07

                  0,07

                  0,07

                  0,07

                  0,07

                  0,07

                  0,07

                  0,07

                  22

                  0,12

                  0,14

                  0,14

                  0,14

                  0,14

                  0,14

                  0,14

                  0,14

                  0,14

                  0,14

                  23

                  0,18

                  0,20

                  0,20

                  0,21

                  0,21

                  0,21

                  0,21

                  0,22

                  0,22

                  0,22

                  24

                  0,24

                  0,26

                  0,26

                  0,27

                  0,28

                  0,28

                  0,28

                  0,28

                  0,29

                  0,29

                  25

                  0,30

                  0,32

                  0,32

                  0,34

                  0,36

                  0,36

                  0,36

                  0,36

                  0,36

                  0,37

            5.   PREĊIŻJONI
      Id-dettalji ta' test inter-laboratorju li għandu x'jaqsam ma' dejta ta' preċiżjoni tal-metodu li twettaq fuq żewġ kampjuni huma mogħtija f'dan il-punt. Huma jirriflettu r-rekwiżiti ta' prestazzjoni għall-metodu deskritt f'dan l-anness. Id-dejta ta' preċiżjoni hija mogħtija fit-tabella 2 hawn taħt.

         Is-sors ta' dejta ta' preċiżjoni

      Id-dejta ta' preċiżjoni kienet ħarġet minn test inter-laboratorju li twettaq f'1999/2000 bil-parteċipazzjoni tal-Laboratorji Doganali Ewropej.
      Il-valutazzjoni ta' dejta ta' preċiżjoni twettqet skont ISO 5725.

         Tabella 2

         Dejta ta' preċiżjoni

                  L-isem tal-kampjun

                  Għadd ta' laboratorji

                  Medja (°Brix)

                  Limitu ta' ripetibilità r (%)

                  Limitu ta' riproduzzjoni R (%)

                  Cocktail tal-frott

                  11

                  18,9

                  3,0

                  4,7

                  Ananas

                  10

                  19,4

                  1,7

                  1,7

                  Ix-xropp ta' tuffieħ ippriżervat

                  12

                  19,5

                  2,0

                  2,7

                  Frott tropikali

                  9

                  12,8

                  2,9

                  4,0

                  Ġamm tal-frawli

                  12

                  59,8

                  4,0

                  7,2

                  Meraq tat-tuffieħ

                  12

                  11,1

                  1,4

                  4,7

                  Konċentrat tal-meraq tal-larinġ

                  9

                  65,2

                  1,3

                  2,6

                  Meraq tal-larinġ fi trab

                  11

                  99,8

                  2,3

                  5,3


title: Regolament ta' Implimentazzjoni tal-Kummissjoni (UE) 2016/1241 tat-13 ta' Lulju 2016 li japprova emenda mhux minuri fl-Ispeċifikazzjoni ta' denominazzjoni mniżżla fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti (Huile d'olive de Haute-Provence (DOP))

text:
               29.7.2016

               MT

               Il-Ġurnal Uffiċjali tal-Unjoni Ewropea

               L 204/1

         REGOLAMENT TA' IMPLIMENTAZZJONI TAL-KUMMISSJONI (UE) 2016/1241
   tat-13 ta' Lulju 2016
   li japprova emenda mhux minuri fl-Ispeċifikazzjoni ta' denominazzjoni mniżżla fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti (Huile d'olive de Haute-Provence (DOP))
   IL-KUMMISSJONI EWROPEA,
   wara li kkunsidrat it-Trattat dwar il-Funzjonament tal-Unjoni Ewropea,
   wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2) tiegħu,
   Billi:

               (1)

               Skont l-ewwel subparagrafu tal-Artikolu 53(1) tar-Regolament (UE) Nru 1151/2012, il-Kummissjoni eżaminat l-applikazzjoni ta' Franza għall-approvazzjoni ta' emenda fl-Ispeċifikazzjoni tad-denominazzjoni ta' oriġini protetta “Huile d'olive de Haute-Provence” irreġistrata skont ir-Regolament tal-Kummissjoni (KE) Nru 2036/2001 (2).

               (2)

               Billi l-emenda kkonċernata mhijiex minuri fis-sens tal-Artikolu 53(2) tar-Regolament (UE) Nru 1151/2012, il-Kummissjoni ppubblikat l-applikazzjoni għal emenda f'Il-Ġurnal Uffiċjali tal-Unjoni Ewropea
                   (3), skont l-Artikolu 50(2)(a) tar-Regolament imsemmi.

               (3)

               Billi l-Kummissjoni ma rċeviet l-ebda dikjarazzjoni ta' oppożizzjoni skont l-Artikolu 51 tar-Regolament (UE) Nru 1151/2012, l-emenda tal-Ispeċifikazzjoni għandha tiġi approvata,

         ADOTTAT DAN IR-REGOLAMENT:
   Artikolu 1
   L-emenda għall-Ispeċifikazzjoni ppubblikata f'Il-Ġurnal Uffiċjali tal-Unjoni Ewropea rigward id-denominazzjoni “Huile d'olive de Haute-Provence” (DOP) hija approvata.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-13 ta' Lulju 2016.

            Għall-Kummissjoni,

            F'isem il-President,

         Phil HOGAN

            Membru tal-Kummissjoni

      (1)  ĠU L 343, 14.12.2012, p. 1.

      (2)  Ir-Regolament tal-Kummissjoni (KE) Nru 2036/2001 tas-17 ta' Ottubru 2001 li jissupplimenta l-Anness mar-Regolament (KE) Nru 2400/96 dwar id-dħul ta' ċerti ismijiet fir-“Reġistru ta' denominazzjoni protetta ta' oriġini u indikazzjonijiet ġeografiċi protetti” pprovdut bir-Regolament tal-Kunsill (KEE) Nru 2081/92 dwar il-protezzjoni tal-indikazzjonijiet ġeografiċi u d-denominazzjoni tal-oriġini għall-prodotti u l-oġġetti tal-ikel agrikoli (ĠU L 275, 18.10.2001, p. 9).

      (3)  ĠU C 108, 23.3.2016, p. 22.


title: Regolament ta' Implimentazzjoni tal-Kummissjoni (UE) Nru 1238/2014 tad- 19 ta' Novembru 2014 li jemenda r-Regolament (UE) Nru 59/2011 fir-rigward ta' kwoti tariffarji għall-inbejjed li joriġinaw fis-Serbja

text:
               20.11.2014

               MT

               Il-Ġurnal Uffiċjali tal-Unjoni Ewropea

               L 333/1

         REGOLAMENT TA' IMPLIMENTAZZJONI TAL-KUMMISSJONI (UE) Nru 1238/2014
   tad-19 ta' Novembru 2014
   li jemenda r-Regolament (UE) Nru 59/2011 fir-rigward ta' kwoti tariffarji għall-inbejjed li joriġinaw fis-Serbja
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikoli 184 u 187 tiegħu,
   Billi:

               (1)

               Il-Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħha, minn naħa, u s-Serbja, min-naħa l-oħra (“l-FSA”), ġie ffirmat fil-Lussemburgu fid-29 ta' April 2008 u daħal fis-seħħ fl-1 ta' Settembru 2013.

               (2)

               Il-Protokoll mal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (2) (“il-Protokoll”) kien iffirmat fil-25 ta' Ġunju 2014. L-iffirmar tiegħu f'isem l-Unjoni Ewropea u l-Istati Membri tagħha ġie awtorizzat permezz tad-Deċiżjoni tal-Kunsill 2014/517/UE (3) u l-konklużjoni tiegħu f'isem il-Komunità Ewropea tal-Enerġija Atomika ġiet approvata skont id-Deċiżjoni tal-Kunsill 2014/518/Euratom (4). Il-Protokoll ġie applikat b'effett mill-1 ta' Awwissu 2014.

               (3)

               L-Artikolu 7 tal-Protokoll u l-Anness III ta' miegħu jipprovdu għal tibdiliet fil-kwoti tariffarji eżistenti għal inbejjed li joriġinaw fis-Serbja b'effett mill-1 ta' Awwissu 2014.

               (4)

               Skont l-Artikolu 11 tal-Protokoll, għas-sena 2014, il-volumi tal-kwoti tariffarji ġodda u ż-żidiet fil-volumi ta' kwoti tariffarji eżistenti għandhom jiġu kkalkulati bħala pro rata tal-volumi annwali bażiċi speċifikati fil-Protokoll, billi titqies il-parti tal-perjodu li għadda qabel l-1 ta' Awwissu 2014.

               (5)

               Sabiex wieħed jimplimenta l-kwoti tariffarji għall-inbid stabbiliti fil-Protokoll, jeħtieġ li r-Regolament tal-Kummissjoni (UE) Nru 59/2011 (5) jiġi adattat.

               (6)

               Ir-Regolament (UE) Nru 59/2011 għandu għalhekk jigi emendat skont dan.

               (7)

               Peress li l-Protokoll japplika mill-1 ta' Awwissu 2014, dan ir-Regolament għandu japplika mill-istess data u għandu jidħol fis-seħħ fil-jum tal-pubblikazzjoni tiegħu.

               (8)

               Il-miżuri previsti f'dan ir-Regolament huma konformi mal-opinjoni tal-Kumitat għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   Artikolu 1
   L-Anness tar-Regolament (UE) Nru 59/2011 jinbidel bit-test li jinsab fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' Awwissu 2014.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' Novembru 2014.

            Għall-Kummissjoni

            Il-President

         Jean-Claude JUNCKER

      (1)  ĠU L 347, 20.12.2013, p. 671.

      (2)  ĠU L 233, 6.8.2014, p. 3.

      (3)  Id-Deċiżjoni tal-Kunsill 2014/517/UE tal-14 ta' April 2014 dwar l-iffirmar, f'isem l-Unjoni Ewropea u l-Istati Membri tagħha, u l-applikazzjoni provviżorja tal-Protokoll mal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (ĠU L 233, 6.8.2014, p. 1).

      (4)  Id-Deċiżjoni tal-Kunsill 2014/518/Euratom tal-14 ta' April 2014 dwar l-approvazzjoni tal-konklużjoni mill-Kummissjoni Ewropea, f'isem il-Komunità Ewropea għall-Enerġija Atomika, tal-Protokoll tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (ĠU L 233, 6.8.2014, p. 20).

      (5)  Ir-Regolament tal-Kummissjoni (UE) Nru 59/2011 tal-25 ta' Jannar 2011 li jiftaħ u jipprovdi għall-amministrazzjoni tal-kwoti tariffarji tal-Unjoni għall-inbejjed li joriġinaw fir-Repubblika tas-Serbja (ĠU L 22, 26.1.2011, p. 1).

      ANNESS

            “ANNESS
            Il-kwoti tariffarji għall-inbejjed li joriġinaw mis-Serbja importati fl-Unjoni

                        Numru tal-ordni

                        Kodiċi NM (1)

                        TARIC estensjoni

                        Deskrizzjoni

                        Volum tal-kwota 2014 (f'hl)

                        Kwota annwali tal-Volum għall-2015 u s-snin ta' wara (f'hl) (2)

                        Dazju tal-kwota tariffarja

                        09.1526

                        2204 10 93

                        Inbid spumanti ta' kwalità, minbarra Xampanja jew Asti Spumante; inbid ieħor minn għeneb frisk, ġo kontenituri li jesgħu 2 litri jew anqas

                        53 833

                        55 000

                        Eżenzjoni

                        2204 10 94

                        2204 10 96

                        2204 10 98

                        2204 21 06

                        2204 21 07

                        2204 21 08

                        2204 21 09

                        ex 2204 21 93

                        19, 29, 31, 41 u 51.

                        ex 2204 21 94

                        19, 29, 31, 41 u 51.

                        2204 21 95

                        ex 2204 21 96

                        11, 21, 31, 41 u 51.

                        2204 21 97

                        ex 2204 21 98

                        11, 21, 31, 41 u 51.

                        09.1527

                        2204 29 10

                        Inbid ieħor ta' għeneb frisk, f'kontenituri li jesgħu iktar minn 2 litri

                        10 958

                        12 300

                        Eżenzjoni

                        2204 29 93

                        ex 2204 29 94

                        11, 21, 31, 41 u 51.

                        2204 29 95

                        ex 2204 29 96

                        11, 21, 31, 41 u 51.

                        2204 29 97

                        ex 2204 29 98

                        11, 21, 31, 41 u 51.

         (1)  Minkejja r-regoli għall-interpretazzjoni tan-Nomenklatura Magħquda, il-kliem għad-deskrizzjoni tal-prodotti għandhom jiġu kkunsidrati li ma għandhomx aktar minn valur indikattiv, bl-iskema preferenzjali ddeterminata, fil-kuntest ta' dan l-Anness, mill-kopertura tal-Kodiċijiet tan-NM. Fejn ex kodiċijiet tan-NM huma indikati, l-iskema preferenzjali għandha tiġi ddeterminata permezz tal-applikazzjoni tal-kodiċi tan-NM u d-deskrizzjoni korrispondenti meħudin flimkien.

         (2)  Jistgħu jsiru konsultazzjonijiet fuq it-talba ta' waħda mill-Partijiet sabiex jiġu adattati l-kwoti permezz tat-trasferiment ta' kwantitajiet mill-kwota li tapplika għall-pożizzjoni ex 2204 29 (numru tal-ordni 09.1527) tal-kwota li tapplika għall-pożizzjonijiet ex 2204 10 u ex 2204 21 21 (numru tal-ordni 09.1526).”


title: Regolament ta' Implimentazzjoni tal-Kummissjoni (UE) 2017/604 tas-17 ta' Marzu 2017 li japprova emenda mhux minuri fl-ispeċifikazzjoni ta' denominazzjoni mniżżla fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti (Terre Tarentine (DOP))

text:
               30.3.2017

               MT

               Il-Ġurnal Uffiċjali tal-Unjoni Ewropea

               L 84/1

         REGOLAMENT TA' IMPLIMENTAZZJONI TAL-KUMMISSJONI (UE) 2017/604
   tas-17 ta' Marzu 2017
   li japprova emenda mhux minuri fl-ispeċifikazzjoni ta' denominazzjoni mniżżla fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti (Terre Tarentine (DOP))
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2) tiegħu,
   Billi:

               (1)

               Skont l-ewwel subparagrafu tal-Artikolu 53(1) tar-Regolament (UE) Nru 1151/2012, il-Kummissjoni eżaminat l-applikazzjoni tal-Italja għall-approvazzjoni ta' emenda fl-ispeċifikazzjoni tad-denominazzjoni tal-oriġini protetta “Terre Tarentine”, irreġistrata skont ir-Regolament tal-Kummissjoni (KE) Nru 1898/2004 (2).

               (2)

               Billi l-emenda kkonċernata mhijiex minuri fis-sens tal-Artikolu 53(2) tar-Regolament (UE) Nru 1151/2012, il-Kummissjoni ppubblikat it-talba għal emenda f'Il-Ġurnal Uffiċjali tal-Unjoni Ewropea
                   (3), skont l-Artikolu 50(2)(a) tar-Regolament imsemmi.

               (3)

               Il-Kummissjoni ma rċeviet l-ebda dikjarazzjoni ta' oppożizzjoni skont l-Artikolu 51 tar-Regolament (UE) Nru 1151/2012, u għalhekk jenħtieġ li l-emenda tal-ispeċifikazzjoni tiġi approvata,

         ADOTTAT DAN IR-REGOLAMENT:
   Artikolu 1
   L-emenda fl-ispeċifikazzjoni ppubblikata f'Il-Ġurnal Uffiċjali tal-Unjoni Ewropea li tikkonċerna d-denominazzjoni “Terre Tarentine” (DOP) hija approvata.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-17 ta' Marzu 2017.

            Għall-Kummissjoni,

            F'isem il-President,

         Phil HOGAN

            Membru tal-Kummissjoni

      (1)  ĠU L 343, 14.12.2012, p. 1.

      (2)  Ir-Regolament tal-Kummissjoni (KE) Nru 1898/2004 tad-29 ta' Ottubru 2004 li jissupplimenta l-Anness tar-Regolament (KE) Nru 2400/96 dwar l-iskrizzjoni ta' isem fir-“Reġistru ta' denominazzjoni protetta ta' oriġini u indikazzjonijiet ġeografiċi protetti” (Terre Tarentine) — [DPO] (ĠU L 328, 30.10.2004, p. 66).

      (3)  ĠU C 440, 26.11.2016, p. 4.